laion/Wikipedia-Exotic huggingface dataset:
পশ্চিমবঙ্গে ভারতের সাধারণ নির্বাচন, ২০১৯

ভারতে ১৭তম লোকসভা গঠনের জন্য এপ্রিল এবং মে মাসে ২০১৯ সালের ভারতের সাধারণ নির্বাচন অনুষ্ঠিত হবে। নির্বাচনের আগেই যদি কাউন্সিলের মন্ত্রীরা ভারতের রাষ্ট্রপতির ১৬ তম লোকসভা ভেঙ্গে ফেলার সুপারিশ করেন তবে পূর্ববর্তী তারিখে নির্বাচন অনুষ্ঠিত হতে পারে। তবে সরকার ঘোষণা করেছে যে নির্বাচন সময়সূচি অনুযায়ী অনুষ্ঠিত হবে। ১২ মার্চ ২০১৯ সালের নির্বাচনে দলের সভাপতি মমতা ব্যানার্জ্জী নির্বাচনের জন্য দলের প্রার্থী ঘোষণা করেন। ৪১% প্রার্থী নারী ছিল। তালিকায় উল্লেখযোগ্য বর্জন ছিল দলের সাধারণ সম্পাদক সুব্রত বক্সী ও সুগতা বসু । হার্ভার্ড বিশ্ববিদ্যালয় থেকে সুগতা বোসকে অনুমতি দেওয়া হয় নি, যেখানে তিনি নির্বাচনে প্রতিদ্বন্দ্বী হওয়ার। তালিকাতে উল্লেখযোগ্য অন্তর্ভুক্তি ছিল বাংলা চলচ্চিত্র অভিনেত্রী মিমি চক্রবর্তী এবং নুসরত জাহান । উৎস: উৎস ওয়েব্যাক মেশিনে আর্কাইভকৃত ২ এপ্রিল ২০১৯ তারিখে উৎস: সিপিআইএম পশ্চিমবঙ্গ ওয়েব্যাক মেশিনে আর্কাইভকৃত ২৮ এপ্রিল ২০১৯ তারিখে , সিপিআইএম পশ্চিমবঙ্গ[স্থায়ীভাবে অকার্যকর সংযোগ] সূত্র: সংবাদ জাতীয়[স্থায়ীভাবে অকার্যকর সংযোগ] উৎস: অর্থনৈতিক টাইমস Singh, Vijaita (২০১৮-০৯-০১)। "General election will be held in 2019 as per schedule, says Rajnath Singh"। The Hindu (ইংরেজি ভাষায়)। আইএসএসএন 0971-751X। সংগ্রহের তারিখ ২০১৯-০১-০৪।  Vishnoi, Anubhuti (২৫ ফেব্রুয়ারি ২০১৯)। "Lok Sabha polls dates soon after EC team's Kashmir visit"। The Economic Times। সংগ্রহের তারিখ ২৬ ফেব্রুয়ারি ২০১৯।  Network, Spick Media (২১ ফেব্রুয়ারি ২০১৯)। "#BJP shows improvement at #WestBengal. Ruling Trinamool Congress to stay as Single Largest Party in state. #LokSabhaElections2019 @AITCofficial : 30 (38.56%) @BJP4Bengal : 08 (19.44%) @INCWestBengal : 04 (15.39%) #Others : 00 (26.61%) : #FON #FOWB #AITC #BJP #CPIM #Congresspic.twitter.com/6IyDl0cvMZ"। Twitter। সংগ্রহের তারিখ ২৬ ফেব্রুয়ারি ২০১৯।  "National Approval Ratings: Despite BJP's West Bengal push, Mamata's TMC projected to dominate elections"। Republicworld.com। সংগ্রহের তারিখ ২৬ ফেব্রুয়ারি ২০১৯।  "Fate of West Bengal : Spick Media - IE Tech - Fate of Nation survey - Fate of west bengal (august - september, 2018)" (পিডিএফ)। Img1.wsimg.com। ৪ নভেম্বর ২০১৮ তারিখে মূল (PDF) থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৯।  न्यूज, एबीपी (১ নভেম্বর ২০১৮)। "अभी देश का मूड पीएम मोदी के साथ, यूपी में महागठबंधन नहीं बना तो एनडीए को 300 सीट: एबीपी न्यूज-सी वोटर सर्वे"। Abpnews.abplive.in। ২৯ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৯।  "Mamata releases TMC list for all 42 WB seats; alleges attempt to bribe voters"। The Economic Times। ১২ মার্চ ২০১৯। সংগ্রহের তারিখ ১৭ মার্চ ২০১৯।  Rakshit, Avishek (১২ মার্চ ২০১৯)। "Lok Sabha polls 2019: Trinamool Congress' election list out, 41% women"। Business Standard। সংগ্রহের তারিখ ১৭ মার্চ ২০১৯।  Kumar, Sweety। "Lok Sabha polls: TMC's two new faces from Tollywood caught in middle of a social media storm"। The Indian Express। সংগ্রহের তারিখ ১৭ মার্চ ২০১৯।  Final voter turnout of Phase 1 and Phase 2 of the Lok Sabha Elections 2019, The Election Commission of India (20 April 2019, updated 4 May 2019)
সুজাওয়াল জেলা

সুজাওয়াল জেলা (এছাড়াও সাজাওয়াল বানান করা হয়ে থাকে; সিন্ধি: ضلعو سجاول, উর্দু: ضلع سجاول‎‎) পাকিস্তানের সিন্ধু প্রদেশে অবস্থিত একটি অন্যতম জেলা। এটি উত্তর ২৪°৩৬'২৩"এবং পূর্বের ৬৮°৪'১৯" দ্রাঘিমাংশে অবস্থিত এবং উত্তর-পশ্চিম সীমান্তে সিন্ধু নদীর তীরে অবস্থিত যেখানে থাট্টা জেলা থেকে আলাদা হয়েছে। জেলাটি প্রায় ৭৩৩৫ বর্গ কিমি এলাকা জুড়ে গঠিত হয়েছে। সুজাওয়াল জেলা ৫টি তহসিলে নিয়ে গঠিত। নিম্নে তুলে ধরা হল: জাতি, খারো চান, মিরপুর বাথোরো, শাহ বন্দর এবং সুজাওয়াল ১৯৯৮ সালের আদমশুমারীর হিসাব অনুসারে, জাতি, খারো চান, মিরপুর বাথরো, শাহবন্দর ও সুজাওয়ালের তহসিলের মোট জনসংখ্যা ছিল প্রায় ৫,৩০,০০০ জন। জেলাটির প্রধান ভাষা হচ্ছে সিন্ধি, যেখানে জনসংখ্যার প্রায় ৯৮.৬% মানুষ মাতৃভাষা হিসেবে ভাষাটি ব্যবহার করে থাকে। "DISTRICT WISE CENSUS RESULTS CENSUS 2017" (পিডিএফ)। www.pbscensus.gov.pk। ২০১৭-০৮-২৯ তারিখে মূল (পিডিএফ) থেকে আর্কাইভ করা।  "Thatta Split to Make Sujawal 28th district of Sindh"। Dawn News। সংগ্রহের তারিখ ২৫ অক্টোবর ২০১৩।  "Location of Sujawal - Falling Rain Genomics"। Falling Rain Genomics। সংগ্রহের তারিখ ২৫ অক্টোবর ২০১৩।  "Sujawal summary" (পিডিএফ)। ২০১৮-০৬-১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৮-০৯-০৪।  1998 District census report of Thatta। Census publication। 54। Islamabad: Population Census Organization, Statistics Division, Government of Pakistan। ১৯৯৯। table 10।  টেমপ্লেট:List of districts of Pakistan
তার্খুন

তার্খুন (বৈজ্ঞানিক নাম Artemisia dracunculus) অ্যাস্টারসি (সূর্যমুখী) পরিবারের সুগন্ধী ঝাঁঝালো (তিক্ত) বহুবর্ষজীবী গুল্ম জাতীয় উদ্ভিদ। সোমরাজ (wormwood) ও সোমলতা (absinthe) নামক উদ্ভিদগুলির সাথে এর সম্পর্ক আছে। এটি ইংরেজি ভাষাতে "ট্যারাগন" (Tarragon) এবং ফরাসি ভাষাতে "এস্ত্রাগোঁ" (Estragon) নামে পরিচিত। তার্খুনের শুকানো পাতা ও ফুল রান্নায় (বিশেষত মাছ, মুরগী, ঝোল, সস, অমলেট, পনির, সবজি, টমেট, সালাদ ও আচারে) ঝাঁঝ বা তিক্ততা বাড়াতে ব্যবহার করা হয়। ফরাসি শৈলীর রন্ধনপ্রণালীতে এটিকে স্বাদগন্ধবর্ধক সূক্ষ্ম ভেষজ মিশ্রণের (Les fines herbes লে ফিন জের্ব) একটি উপাদান হিসেবে প্রায়শই ব্যবহার করা হয়। তার্খুনের টাটকা পাতা সালাদে ব্যবহার করা হয়। এছাড়া ভিনেগার এবং সরিষা ভর্তায় টাটকা তার্খুন যোগ করে একটি স্বাদবর্ধক আচার বা সস হিসেবে ব্যবহার করা হয়। ১৮৭৩ সালে আলেক্সঁদ্র দ্যুমা তার রান্নার অভিধানে (Petit Dictionnaire de la cuisine প্যতি দিকসিওনের দ্য লা কুইজিন) লেখেন যে "তার্খুন ছাড়া ভাল ভিনেগারই হয় না।" ("il n’y a pas de bon vinaigre sans estragon" ইল নিয়া পা দ্য বোঁ ভিনেগ্র্‌ সঁ জেস্ত্রাগোঁ) তার্খুন উদ্ভিদটি সাইবেরিয়া এবং মধ্য এশিয়ার কাস্পিয়ান সাগরের উপকূলবর্তী অঞ্চলের দেশজ উদ্ভিদ। ফরাসি তার্খুন (Artemisia dracunculus sativus) নামের উদ্ভিদটির একটি উপপ্রজাতি পশ্চিম ইউরোপে (বিশেষত ফ্রান্স ও স্পেনে) এবং উত্তর আমেরিকাতেও চাষ করা হয়। রুশ তার্খুন (Artemisia dracunculus dracunculoides) নামের আরেকটি উপপ্রজাতিও আছে। তার্খুন উদ্ভিদের পাতাগুলি উজ্জ্বল সবুজ বর্ণের হয়ে থাকে, এর গন্ধ উষ্ণ। এর স্বাদ অনেকটা মৌরির মত। উদ্ভিদটি প্রায় ২ ফুট উঁচু হয়ে থাকে। এর ফুলগুলি ছোট হলদে সবুজ রঙের হয়ে থাকে ও যবের ফুলের মত বহু শাখাতে গুচ্ছে গুচ্ছে থাকে। তার্খুনে ০.৩ থেকে ১ শতাংশ মৌলিক তেল থাকে, যার মূল উপাদান মিথাইল চাভিকল। উদ্ভিদটির লাতিন বৈজ্ঞানিক নামটির অর্থ "ছোট ড্রাগন", সম্ভবত এর ড্রাগনসদৃশ শেকড়গুলির কারণে। প্রাচীন গ্রিক উদ্ভিদবিদ দিওস্কোরিদুস এটিকে "ড্রাগন ভেষজ" হিসেবে উল্লেখ করেছিলেন। অতীতে অনেকে বিশ্বাস করতেন যে তার্খুনের পাতার রস দিয়ে সাপের কামড়ের বিষ থেকে সুস্থ হওয়া যায়। এমনকি ইবনে সিনাও বিষধর ভাইপার সাপের কামড়ের ক্ষেত্রে তার্খুন ব্যবহারের পরামর্শ দেন। মধ্যযুগের শেষভাগ থেকেই তার্খুনের টাটকা পাতা ইউরোপের রান্নায় ব্যবহৃত হওয়া শুরু হয়। অ্যালকোহল বা মদ্যপানীয়তে তার্খুন পাতা ডুবিয়ে ভিজিয়ে রাখলে পানীয়টি সুগন্ধী ও ঝাঁঝালো হয়। শুকিয়ে ফেললে তার্খুনের সুগন্ধ প্রায় পুরোটাই চলে যায়, তবে তেলে বা অ্যালকোহলে ডুবিয়ে রেখে এটিকে সংরক্ষণ করা যায়। মুখরোচক বা হজমী হিসেবেও এর ব্যবহার আছে। Artemisia dracunculus was described in Linnaeus's Species Plantarum 2:849. 1753. "Artemisia dracunculus"। জার্মপ্লাজম রিসোর্স ইনফরমেশন নেটওয়ার্ক (জিআরআইএন)। কৃষি গবেষণা পরিসেবা (এআরএস), মার্কিন যুক্তরাষ্ট্রের কৃষি বিভাগ (ইউএসডিএ)। সংগ্রহের তারিখ ২০১৭-১২-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Artemisia dracunculus" – The Plant List-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) টেমপ্লেট:EFloras টেমপ্লেট:EFloras টেমপ্লেট:Tropicos Altervista Flora Italiana, Assenzio dragoncello, Artemisia dracunculus L. Yeoman, Andrew। "French Tarragon"। Fine Gardening।  Alexandre Dumas, Petit Dictionnaire de Cuisine: Un succulent voyage littéraire à travers les trésors de la gastronomie française, পৃষ্ঠা 336 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
উপাদী দক্ষিণ ইউনিয়ন

উপাদী দক্ষিণ বাংলাদেশের চাঁদপুর জেলার অন্তর্গত মতলব দক্ষিণ উপজেলার একটি ইউনিয়ন। উপাদী দক্ষিণ ইউনিয়নের আয়তন ৩,৭১৫ একর। ২০১১ সালের পরিসংখ্যান অনুযায়ী উপাদী দক্ষিণ ইউনিয়নের জনসংখ্যা ২২,৪৮৪ জন। এর মধ্যে পুরুষ ১০,০৯৬ জন এবং মহিলা ১২,৩৮৮ জন। মোট পরিবার ৪,৬৯৬টি। মতলব দক্ষিণ উপজেলার সর্ব-দক্ষিণে উপাদী দক্ষিণ ইউনিয়নের অবস্থান। এ ইউনিয়নের পশ্চিমে মতলব পৌরসভা, উত্তরে উপাদী উত্তর ইউনিয়ন ও হাজীগঞ্জ উপজেলার রাজারগাঁও উত্তর ইউনিয়ন, পূর্বে হাজীগঞ্জ উপজেলার বাকিলা ইউনিয়ন এবং দক্ষিণে চাঁদপুর সদর উপজেলার শাহ মাহমুদপুর ইউনিয়ন ও আশিকাটি ইউনিয়ন অবস্থিত। উপাদী দক্ষিণ ইউনিয়ন মতলব দক্ষিণ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব দক্ষিণ থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ। ২০১১ সালের পরিসংখ্যান অনুযায়ী উপাদী দক্ষিণ ইউনিয়নের সাক্ষরতার হার ৫৯.৬%। মতলব দক্ষিণ উপজেলা মতলব দক্ষিণ থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৪ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
রাধুনি

রাধুনি বা আজমোদা (বৈজ্ঞানিক নাম Trachyspermum roxburghianum বা Carum roxburghianum) এপিয়াসি পরিবারের একটি সপুষ্পক উদ্ভিদ। দক্ষিণ এশিয়া, দক্ষিণ-পূর্ব এশিয়া ও ইন্দোনেশিয়াতে এটি প্রচুর চাষ করা হয়। বাংলাদেশ এবং ভারতের পশ্চিমবঙ্গে এর শুকানো সুগন্ধী ফল বা বীজ বাঙালি শৈলীর রন্ধনপ্রণালীতে প্রায়শই ব্যবহার করা হয়, যদিও পশ্চিমবঙ্গ ছাড়া ভারতের বাকী অংশে এর ব্যবহার বিরল। রাঁধুনি উদ্ভিদের টাটকা পাতা থাইল্যান্ডে ভেষজ হিসেবে এবং মিয়ানমার ও শ্রীলঙ্কাতে ঔষধি হিসেবে ব্যবহৃত হয়। রাঁধুনির ক্ষুদ্র শুকানো ফল বা বীজগুলি দেখতে জোয়ান, পাথুনি ও শা-জিরার বীজের মত। পাথুনির বীজের সাথে দেখতে ও স্বাদে কাছাকাছি বলে এগুলিকে একটির সাথে আরেকটি ভুল করা হয় এবং বদলি হিসেবেও ব্যবহার করা হয়। বাংলায় রাধুনি নামে পরিচিত এই উদ্ভিদটি হিন্দি ও উর্দু ভাষাতে আজমোদ (अजमोद/ اجمود), সংস্কৃত ভাষাতে আজমোদা বা আজমোদিকা (अजमोद বা अजमोदिका), বর্মী ভাষাতে "কান্ত-বালু" এবং থাই ভাষাতে "ফাক চি লোম" নামে পরিচিত। রাধুনি খুবই ঝাঁঝালো একটি মসলা। এর গন্ধ বিলাতি রাধুনির মত কিন্তু স্বাদে পাথুনির মত। দুই চিমটি রাধুনি দিলেই তরকারির গন্ধ সম্পূর্ণ বদলে যায়। বাঙালি শৈলীর রন্ধনপ্রণালীতে গোটা বীজ খুব গরম তেলে দ্রুত ভেজে ফাটিয়ে ব্যবহার করা হয়। কখনও কখনও বাংলার স্থানীয় পাঁচফোড়ন নামের পাঁচমিশালি মসলার মিশ্রণে কালো সরিষার বীজের পরিবর্তে রাধুনির বীজ ব্যবহার করা হয়। পাঁচফোড়নের বাকী উপাদানগুলি হল জিরাবীজ, মেথিবীজ, মৌরিবীজ ও কালোজিরা বীজ। আচার বানাতেও এর ব্যবহার আছে। Geeta, R.। "Radhuni: what is it??"। ২০০৮-০৩-০৩ তারিখে মূল থেকে আর্কাইভ করা। সংগ্রহের তারিখ ২০০৮-০৪-১৯।
তাম-এ গিলাস

তাম-এ গীলাস (ফার্সি: طعم گيلاس; ইংরেজি: Taste of Cherry) আব্বাস কিয়ারোস্তামি পরিচালিত ইরানি চলচ্চিত্র যা ১৯৯৭ সালে মুক্তি পায়। ছবিটিতে মিনিমালিজমের সুস্পষ্ট উপস্থিতি লক্ষ্য করা যায়। কিয়ারোস্তামি এই ছবির জন্য কান চলচ্চিত্র উৎসবে পাম দোর অর্জন করেন। জনাব বাদী একজন মধ্যবয়স্ক ইরানি লোক। তিনি তেহরানের আশেপাশে গাড়ি চালিয়ে যে কোন একজন মানুষ খুঁজছেন যে তার একটি কাজ করে দিতে পারবে। বিনিময়ে তিনি তাকে অনেক অর্থ দেবেন। একসময় বোঝা যায় কাজটি হল তাকে সমাধিস্থ করা। তিনি সেই রাতেই আত্মহত্যা করবেন এবং মারা যাওয়ার পর তাকে সমাধিস্থ করার জন্যই কাউকে খুঁজছেন। ইতোমধ্যে এক পাহাড়ি বিরানভূমিতে তিনি নিজের কবর খুঁড়ে ফেলেছেন। তার মানে ঐ ব্যক্তির কাজ হবে কেবল ভোরে এসে তাকে মাটিচাপা দিয়ে যাওয়া। তিনি অনেকগুলো ঘুমের ওষুধ খেয়ে এই কবরেই শুয়ে থাকবেন। একসময় মারা যাবেন। আর ভোরে এসে তাকে ঐ ব্যক্তি মাটিচাপা দিয়ে যাবে। কবরের পাশে কথামতো অর্থকড়ি-সহ তার গাড়ি থাকবে। মাটি চাপা দেয়ার পর ওই ব্যক্তি গাড়ি নিয়ে চলে যাবে। ঘুরতে ঘুরতে তিনি তিনজনের দেখা পান। প্রথমজন এক কুর্দি সৈনিক যে কবর দেখামাত্রই দৌড়ে পালায়। সে মনে করে লোকটি পাগল হয়ে গেছে। দ্বিতীয় ব্যক্তি ইরানি হওজায় অধ্যয়নরত এক আফগান শিক্ষার্থী। ইসলামে আত্মহত্যা নিষেধ—কোরআনের আয়াত উল্লেখ করে এই ছাত্র তাকে তা বোঝানোর চেষ্টা করে। তৃতীয়জন ইরান জাতীয় জাদুঘরে কর্মরত এক বয়স্ক আজেরি চর্মসংরক্ষণবিদ। এই ভদ্রলোক তাকে আত্মহত্যা করতে নিরুৎসাহিত করেন। এই ব্যক্তি বলেন যে, তিনি নিজেও একবার দাম্পত্য কলহে জর্জরিত হয়ে আত্মহত্যার চেষ্টা করেছিলেন। বেঁচে যাওয়ার পর তিনি বুঝেছিলেন জীবন অনেক মূল্যবান। তিনি আত্মহত্যার জন্য বেরিয়েছিলেন খুব ভোরে লম্বা এক দড়ি নিয়ে। তারপর তিনি উঠে পড়েন তুঁতগাছে দড়ি বাঁধতে। কৌতূহলবশত তিনি খেয়ে ফেলেন একটি তুঁতফল, তারপর আরেকটি, তারপর আরও একটি। এভাবে সকাল হয়ে যায় সুমিষ্ট তুঁতফল খেতে খেতে। সকালে স্কুলগামী বাচ্চারা আসে তুঁতগাছের নিচে, তাকে বলে গাছটি ঝাঁকিয়ে দিতে। বৃষ্টির মতো তুঁতফল ঝড়তে থাকে তখন, বাচ্চারা খুশি হয়ে পেটপুরে খায়। তারপর ওই লোক ভাবেন কেবল সামান্য তুঁতফল খাওয়ার জন্য হলেও পৃথিবীতে বাঁচা যায়! তারপর তার স্ত্রীর জন্য তিনি কিছু ফল নিয়ে বাসায় ফিরে যান। তারপরও আত্মহত্যা করতে চাইলে তিনি বাদীকে সহযোগিতার আশ্বাস দেন। বাদী অনেক সময় ধরে সিদ্ধান্তহীনতায় ভোগেন। গভীর রাত্তিরে একসময় কবরে গিয়ে শুয়ে পড়েন। তখনই বজ্রপাত শুরু হয়। বাদী কবর থেকে আকাশ দেখতে থাকেন। তিনি মারা গিয়েছেন কি-না তা পরিষ্কারভাবে বোঝা যায় না। সিনেমা শেষ হয় ভোরের দৃশ্য দিয়ে। দেখা যায় ভোরবেলা সেই বিস্তীর্ণ পাহাড়ি এলাকা। সিনেমার শেষ দৃশ্যে “তাম-এ গীলাস” ছবিরই শুটিং হতে দেখা যায়। অধিকাংশ সমালোচকই প্রশংসা করেছেন। রিভিউ সংগ্রাহক রটেন টম্যাটোস-এ এর রেটিং ৮১% অর্থাৎ শতকরা ৮১ জন সমালোচকই প্রশংসা করেছেন। ক্রাইটেরিয়ন কালেকশন ১৯৯৯ সালের ১লা জুন এটিকে তাদের এক্সক্লুসিভ ফিল্ম কালেকশনের অন্তর্ভুক্ত করেছে। ইন্টারনেট মুভি ডেটাবেজে তাম-এ গিলাস (ইংরেজি) Criterion Collection essay by Godfrey Cheshire ওয়েব্যাক মেশিনে আর্কাইভকৃত ২৬ সেপ্টেম্বর ২০০৭ তারিখে DVD review of Taste Of Cherry Taste of Cherry at RottenTomatoes.com
এডমান্ড স্পেন্সার

এডমান্ড স্পেন্সার (ইংরেজি: Edmund Spenser; ১৫৫২/৫৩ - ১৩ জানুয়ারি ১৫৯৯) ছিলেন একজন ইংরেজ কবি। তিনি টিউডর রাজবংশ ও প্রথম এলিজাবেথকে নিয়ে মহাকাব্য ও কল্পনাধর্মী রুপক কবিতা দ্য ফেয়ারি কুইন রচনার জন্য বিখ্যাত। তিনি আধুনিক ইংরেজি ছন্দের অন্যতম সেরা কারিগর হিসেবে বিবেচিত এবং তাকে প্রায়ই ইংরেজি ভাষার অন্যতম সেরা কবি হিসেব গণ্য করা হয়। এডমান্ড স্পেন্সার ১৫৫২ বা ১৫৫৩ সালে লন্ডনের ইস্ট স্মিথফিল্ডে জন্মগ্রহণ করেন, তার সঠিক জন্ম তারিখ নিয়ে এখনো সংশয় রয়েছে। তার পিতামাতার সুস্পষ্ট পরিচয়ও পাওয়া যায়নি। ধারণা করা হয় তার পিতা জন স্পেন্সার একজন দর্জি ছিলেন। শৈশবে তিনি লন্ডনের মার্চেন্ট টেলরস স্কুলে পড়াশোনা করেন এবং সেখানে তিনি মূলত লাতিন ভাষা অধ্যয়ন করতেন। পাশাপাশি তিনি কিছু হিব্রু ও গ্রিক ভাষা এবং সঙ্গীত নিয়ে পড়াশোনা করেন। ১৫৬৯ সালে ১৬ বছর বয়সে তিনি ষোড়শ শতাব্দীর ফরাসি কবি জোয়াকিম দ্যু বেলার কবিতার ইংরেজি ভাষান্তর এবং ইতালীয় কবি পেত্রার্কের কবিতার ফরাসি ভাষান্তরের অনুবাদ করেন, যা একটি ক্যাথলিক-বিরোধী প্রোস ট্রাক্ট, আ থিয়েটার ফর ভলুপটাস ওয়ার্ল্ডলিংস-এ প্রকাশিত হয়। এই লেখাগুলো প্রকাশ করেন এই ট্র্যাক্টের প্রধান লেখক ফ্লেমিশ প্রবাসী জান বাপ্তিস্তা ভ্যান ডার নুট। ১৫৬৯ সালের মে মাসে তিনি ক্যামব্রিজ বিশ্ববিদ্যালয়ের পেমব্রোক হলে (বর্তমান পেমব্রোক কলেজ) ভর্তি হন। সেখানে তিনি 'সিজার' শ্রেণির শিক্ষার্থী ছিলেন, যিনি দরিদ্রতার কারণে খাদ্য ও কম ফি'র বিনিময়ে বিভিন্ন ধরনের কাজ করতে হত। ১৫৭৩ সালে তিনি স্নাতক ডিগ্রি অর্জন করেন। এক মহামারির কারণে স্পেন্সার ১৫৭৪ সালে ক্যামব্রিজ ত্যাগ করেন, কিন্তু পরবর্তী কালে ফিরে এসে তিনি ১৫৭৬ সালে স্নাতকোত্তর ডিগ্রি অর্জন করেন। ক্যামব্রিজে থাকাকালীন গ্যাব্রিয়েল হার্ভির সাথে তার বন্ধুত্ব হয় এবং তাদের কবিতার ভাবাদর্শের ভিন্নতা থাকলেও তারা একে অপরের সাথে পরামর্শ করতেন। ইয়ামবিকাম ট্রিমেট্রাম আ থিয়েটার ফর ওয়ার্ল্ডলিং, জান ভ্যান ডার নুট সম্পাদিত (১৫৬৯) দ্য শেফার্ডস ক্যালেন্ডার (১৫৭৯) দ্য ফেয়ারি কুইন (১৫৯০) কমপ্লেনস (১৫৯১) - অন্তর্ভুক্ত উল্লেখযোগ্য কবিতাসমূহ হল দ্য রুইন্স অব টাইম দ্য টিয়ারস অব দ্য মিউজেস ভের্গিল্‌স নাট প্রসোপোপোইয়া রুইস অব রোম মুইয়োপটমস ভিশন্স অব দ্য ওয়ার্ল্ডস ভ্যানিটাই দ্য ভিশন্স অব বেলাই দ্য ভিশন্স অব পেত্রার্ক "Edmund Spenser | English poet"। এনসাইক্লোপিডিয়া ব্রিটানিকা (ইংরেজি ভাষায়)। সংগ্রহের তারিখ ২ এপ্রিল ২০১৯।  "Spenser, Edmund (SPNR569E)"। A Cambridge Alumni Database। কেমব্রিজ বিশ্ববিদ্যালয়। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The Edmund Spenser Home Page: Biography"। English.cam.ac.uk। ২ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১১।  উইকিসংকলনে এই লেখকের লেখা মূল বই রয়েছে: এডমান্ড স্পেন্সার উইকিউক্তিতে এডমান্ড স্পেন্সার সম্পর্কিত উক্তির সংকলন রয়েছে। উইকিমিডিয়া কমন্সে এডমান্ড স্পেন্সার সংক্রান্ত মিডিয়া রয়েছে। The Edmund Spenser Home Page at the Cambridge University গুটেনবের্গ প্রকল্পে এডমান্ড স্পেন্সার-এর সাহিত্যকর্ম ও রচনাবলী (ইংরেজি) জন ডব্লিউ. হেলসের Biography of Edmund Spenser-এ গুটেনবের্গ প্রকল্প সংকলন ইন্টারনেট আর্কাইভে এডমান্ড স্পেন্সার কর্তৃক কাজ বা সম্পর্কে তথ্য লিব্রিভক্সের পাবলিক ডোমেইন অডিওবুকসে এডমান্ড স্পেন্সার "Archival material relating to এডমান্ড স্পেন্সার"। UK National Archives। উদ্ধৃতি টেমপ্লেট ইংরেজি প্যারামিটার ব্যবহার করেছে (link) টেমপ্লেট:এনপিজি নাম টেমপ্লেট:এডমান্ড স্পেন্সার টেমপ্লেট:দ্য ফেয়ারি কুইন
গ্রাম উন্নয়ন সমিতি (নেপাল)

গ্রাম উন্নয়ন সমিতি বা গ্রাম বিকাশ সমিতি (নেপালি: गाउँ विकास समिति, প্রতিবর্ণীকৃত: গাওঁ বিকাশ সমিতি) নেপালের স্থানীয় বিকাশ মন্ত্রণালয়ের সর্বনিম্ন প্রশাসনিক স্তর। প্রতিটি জেলায় একাধিক গ্রাম উন্নয়ন সমিতি ছিল, যা ছিল পৌরসভার অনুরূপ কিন্তু জনসাধারণ-সরকারী যোগাযোগ ও প্রশাসন পৌরসভা থেকে কিছুটা বৃহত্তর ছিল। নেপালে ৩,১৫৭টি গ্রাম উন্নয়ন সমিতি ছিল। প্রতিটি গ্রাম উন্নয়ন সমিতি জেলার জনসংখ্যার উপর নির্ভর করে একাধিক (গড়ে নয়টি) ওয়ার্ডে (নেপালি: वडा) বিভক্ত ছিল। গ্রাম উন্নয়ন সমিতি গঠনের উদ্দেশ্য ছিল: স্থানীয় পর্যায়ে কাঠামোগত ভাবে গ্রামের মানুষদের সংগঠিত করা হয় । উন্নয়নের নিয়ন্ত্রণ ও দায়িত্ব পালনের জন্য সম্প্রদায় এবং সরকারি খাতের মধ্যে একটি অংশীদারত্ব তৈরি করা হয় । রাষ্ট্রীয় তহবিলের যথাযথ ব্যবহার ও বিতরণ নিশ্চিত করা হয় । সরকারী কর্মকর্তা, বা কোনো এনজিও এবং এজেন্সি গুলির মধ্যে অধিকতর যোগাযোগ স্থাপন নিশ্চিত করা হয় । ১০ মার্চ ২০১৭ সালে গ্রাম উন্নয়ন সমিতি ব্যবস্থা বিলুপ্তি করা হয় ও এর পরিবর্তে গাওঁ পালিকা চালু করা হয়। এর আগে ১৯৯০ সালে পঞ্চায়েত ব্যবস্থা বাতিল করা হয়েছিল ও তার বদলে গ্রাম উন্নয়ন সমিতি চালু করা হয়েছিল। "Village Development Committee (VDC) in Nepal - list & details"। ২০১৫-০৭-১৪ তারিখে মূল থেকে আর্কাইভ করা। সংগ্রহের তারিখ ২০১৫-০৭-১৪।  "Government of Nepal, Ministry of Federal Affairs and Local Development"। ২ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৩ এপ্রিল ২০১৯।  "village development committee"। ১ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ৩ এপ্রিল ২০১৯।  প্রবেশদ্বার:  নেপাল
জন ডুয়ি

জন ডুয়ি (২০ অক্টোবর, ১৮৫৯-১ জুন,১৯৫২) ছিলেন যুক্তরাষ্ট্রের একজন দার্শনিক, মনোবিজ্ঞানী এবং শিক্ষা সংস্কারক। তিনি প্রয়োগবাদী দর্শনের প্রথম সারির একজন প্রবক্তা ও কার্যকরী মনোবিজ্ঞানের অন্যতম একজন জনক। ২০০২ সালে প্রকাশিত রিভিউ অফ জেনারেল সাইকোলজির জরিপ অনুযায়ী সবচেয়ে বেশিবার উল্লেখ করা হয়েছে বিংশ শতাব্দীর এমন মনোবিজ্ঞানীদের তালিকায় তিনি তিরানব্বইতম স্থান অধিকার করেছেন। ডুয়ি ছিলেন একজন বহুল পরিচিত বুদ্ধিজীবী যিনি প্রগতিশীল শিক্ষা এবং উদারতাবাদী চিন্তাধারার একজন কঠোর সমর্থক ছিলেন। শিক্ষা ছাড়াও ডুয়ি অধিবিদ্যা, জ্ঞানতত্ত্ব, নন্দনতত্ব, শিল্প, যুক্তিবিজ্ঞান, সামাজিক তত্ত্ব, এবং নৈতিকতা সহ অন্যান্য অনেক বিষয়ের ওপর লেখালেখি করেছেন। তিনি বিংশ শতাব্দীর অন্যতম প্রধান একজন শিক্ষা সংস্কারক ছিলেন। Haggbloom, Steven J.; Warnick, Renee; Warnick, Jason E.; Jones, Vinessa K.; Yarbrough, Gary L.; Russell, Tenea M.; Borecky, Chris M.; McGahhey, Reagan; Powell, John L., III; Beavers, Jamie; Monte, Emmanuelle (২০০২)। "The 100 most eminent psychologists of the 20th century"। Review of General Psychology। 6 (2): 139–52। ডিওআই:10.1037/1089-2680.6.2.139। সাইট সিয়ারX 10.1.1.586.1913 ।  Alan Ryan, John Dewey and the High Tide of American Liberalism, (1995), p. 32 Violas, Paul C.; Tozer, Steven; Senese, Guy B. (September 2004). School and Society: Historical and Contemporary Perspectives. McGraw-Hill Humanities/Social Sciences/Languages. p. 121 উইকিউক্তিতে জন ডুয়ি সম্পর্কিত উক্তির সংকলন রয়েছে।
আমুর নদী

আমুর নদী (ইংরেজি: Amur River; রুশ ভাষায়: река Аму́р; চীনা ভাষায়: 黑龙江) পূর্ব মধ্য এশিয়ার একটি নদী। শিল্কা ও আর্গুন নদীর মিলিত স্রোতধারায় এর উৎপত্তি। আমুর নদী দক্ষিণ-পূর্ব দিকে প্রবাহিত হয়ে রাশিয়া ও গণচীনে প্রায় ১,৬১০ কিলোমিটার দীর্ঘ সীমান্ত গঠন করেছে। এরপর এটি উত্তর-পূর্ব দিকে প্রবাহিত হয়ে নিকোলাইয়েভ্‌স্ক-না-আমুরে শহরের কাছে তার্তারি প্রণালীতে পতিত হয়েছে। ২,৮৭৪ কিলোমিটার দীর্ঘ আমুর নদী বিশ্বের সবচেয়ে প্রধান নদীগুলির একটি। উপনদীগুলি গণনায় ধরে আমুর নদীব্যবস্থার মোট দৈর্ঘ্য ৪,৪১৬ কিলোমিটার। আমুরের সমগ্র দৈর্ঘ্য নৌপরিবহনের উপযোগী। শিল্কা উপনদীটি রাশিয়ার স্রেতেন্সক শহর পর্যন্ত নাব্য। শীতকালে ছয় মাস আমুর নদী নৌপরিবহনের উপযোগী থাকে না। এর প্রধান উপনদীগুলির মধ্যে আছে জেয়া, সোঙ্গুয়া, উসসুরি এবং বুরেয়া। নদীটি চীনে হেইলং জিয়াং নামে পরিচিত। এর তীরে অবস্থিত প্রধান চীনা শহরগুলি হল আহুই এবং তোংজিয়াং। অন্যদিকে আমুর তীরবর্তী প্রধান রুশ শহরগুলি হল ব্লাগোভেশ্চেন্সক, খাবোরভ্‌স্ক, কোমসোমোল্‌স্ক-না-আমুরে এবং নিকোলাইয়েভ্‌স্ক-না-আমুরে। Muranov, Aleksandr Pavlovich; Greer, Charles E.; Owen, Lewis। "Amur River"। Encyclopædia Britannica (online সংস্করণ)।
করাচি কেন্দ্রীয় জেলা

করাচি কেন্দ্রীয় জেলা (উর্দু: ضلع کراچی وسطی‎‎) পাকিস্তানের সিন্ধু প্রদেশের করচী বিভাগের একটি প্রশাসনিক জেলা। এটি করাচির কেন্দ্রীয় অঞ্চলে অবস্থান করছে। ২০০০ সালে জেলাটি বিলুপ্ত ঘোষণা করা হয় এবং লিয়াকতবাদ শহর, উত্তর নাজিমাবাদ শহর, গুলবার্গ শহর এবং নতুন করাচি শহর নিয়ে মোট ৪টি শহর বিভক্ত করে গঠন করা হয়েছে। এরপর ২০১১ সালের ১১ জুলাই তারিখে, সিন্ধু সরকার পুনরায় করাচি কেন্দ্রীয় জেলা হিসেবে পূর্বের নামে ফিরিয়ে আনে। Karachi’s district status restored, notification issued ওয়েব্যাক মেশিনে আর্কাইভকৃত ১৬ ডিসেম্বর ২০১৩ তারিখে, Published in The News Tribe on 11 July 2011, Retrieved on 22 August 2012
পূর্ব করাচি জেলা

পূর্ব করাচি জেলা (উর্দু: ضلع کراچی شرقی ‎‎) পাকিস্তানের সিন্ধু প্রদেশের করাচি বিভাগের একটি প্রশাসনিক জেলা। এটি করাচির পূর্ব অংশে অবস্থিত। ২০০০ সালে জেলাটি বিলুপ্ত ঘোষণা করা হয় এবং ৪টি শহরে বিভক্ত করে গঠন করা হয়: গুলশান শহর, করানগি শহর, লান্ধি শহর এবং শাহ ফয়সাল শহর এরপর ২০১১ সালের ১১ জুলাই তারিখে, সিন্ধু সরকার পুনরায় পূর্ব করাচি জেলা হিসেবে পূর্বের নামে ফিরিয়ে আনে। Karachi’s district status restored, notification issued ওয়েব্যাক মেশিনে আর্কাইভকৃত ১৬ ডিসেম্বর ২০১৩ তারিখে, Published in The News Tribe on 11 July 2011, Retrieved on 7 August 2012
দক্ষিণ করাচি জেলা

দক্ষিণ করাচি জেলা ( উর্দু: ضلع کراچی جنوبی ‎‎) পাকিস্তানের সিন্ধু প্রদেশের করাচি বিভাগের একটি প্রশাসনিক জেলা। জেলাটি করাচির দক্ষিণ অঞ্চলে অবস্থান করে গঠিত হয়েছে। দক্ষিণ করাচি জেলা দেশের অর্থনীতির অন্যতম ভিত্তি হিসেবে পরিচিত। এছাড়াও এখানে অনেক পৌরসভা, কোম্পানি এবং ব্যাংকের প্রধান কার্যালয় রয়েছে। রাজ্যপালের বাড়ী, প্রধানমন্ত্রীর কার্যালয়, সিন্ধু পরিষদ, হাইকোর্ট, বিভিন্ন দেশের দূতাবাস ও কনস্যুলেট এবং অন্যান্য সরকারি অফিসও রয়েছে। ২০০০ সালে জেলাটি বিলুপ্ত ঘোষণা করা হয় এবং জামশেদ শহর ও সদর শহর নামে ২টি শহরে বিভক্ত করে গঠন করা হয়। এরপর ২০১১ সালের ১১ জুলাই তারিখে, সিন্ধু সরকার পুনরায় দক্ষিণ করাচি জেলা হিসেবে পূর্বের নামে ফিরিয়ে আনা হয়। Karachi’s district status restored, notification issued ওয়েব্যাক মেশিনে আর্কাইভকৃত ১৬ ডিসেম্বর ২০১৩ তারিখে, Published in The News Tribe on 11 July 2011, Retrieved on 22 August 2012
পশ্চিম করাচি জেলা

পশ্চিম করাচি জেলা (উর্দু: ضلع کراچی غربی ‎‎) পাকিস্তানের সিন্ধু প্রদেশের করাচি বিভাগের একটি প্রশাসনিক জেলা। এটি করাচির পশ্চিম অংশে অবস্থিত। ২০০০ সালে জেলাটি বিলুপ্ত ঘোষণা করা হয় এবং ৫টি শহরে বিভক্ত করে গঠন করা হয়: লিয়ারি শহর কেমারি শহর সাইট শহর বলদিয়া শহর এবং ওরাঙ্গি শহর এরপর ২০১১ সালের ১১ জুলাই তারিখে, সিন্ধু সরকার পুনরায় পশ্চিম করাচি জেলা হিসেবে পূর্বের নামে ফিরিয়ে আনা হয়। Karachi’s district status restored, notification issued ওয়েব্যাক মেশিনে আর্কাইভকৃত ১৬ ডিসেম্বর ২০১৩ তারিখে, Published in The News Tribe on 11 July 2011, Retrieved on 7 August 2012
করাঙ্গি জেলা

করাঙ্গি জেলা (উর্দু: ضلع کورنگی‎‎) করাচীর ৬টি প্রশাসনিক জেলার মধ্যে অন্যতম একটি জেলা। এটি পাকিস্তানের সিন্ধু প্রদেশের করাচী বিভাগের অন্যতম অংশ। জেলাটি আর আগে পূর্ব করাচী জেলার অংশ ছিল এবং পরবর্তীতে ২০১৩ সালের নভেম্বর মাসে এটি আলাদা করে একটি নতুন জেলা করা হিসেবে মর্যাদা পায়। মুহাজির সম্প্রদায়ের সংখ্যাগরিষ্ঠ জেলাটি বেলুচ, পশতুন, সিন্ধি, পাঞ্জাবী এবং অন্যান্য জাতিগতভাবে অনুসরণ করে থাকে। জেলাটি তীব্র পানি সংকট এবং দূষণ সমস্যা ভোগ করে থাকে। dawn.com, Korangi notified as sixth district of Karachi The News, Korangi made sixth district of Karachi District Korangi: Karachi’s newest district looks to new beginnings "New RO plant opened in Korangi"। www.thenews.com.pk (ইংরেজি ভাষায়)। সংগ্রহের তারিখ ২০১৭-০৩-২৯।  টেমপ্লেট:Karachi-geo-stub
মালির জেলা

মালির জেলা ( উর্দু: ضلع ملیر ‎‎) পাকিস্তানের সিন্ধু প্রদেশের করাচী বিভাগের একটি প্রশাসনিক জেলা। ২০০০ সালে জেলাটি বিলুপ্ত ঘোষণা করা হয় এবং ৩টি শহরে বিভক্ত করে গঠন করা হয়: মালির শহর, বিন কাসিম শহর এবং গাদাপ শহর। এরপর ২০১১ সালের ১১ জুলাই তারিখে, সিন্ধু সরকার পুনরায় মালির জেলা হিসেবে পূর্বের নামে ফিরিয়ে আনা হয়। Karachi’s district status restored, notification issued ওয়েব্যাক মেশিনে আর্কাইভকৃত ১৬ ডিসেম্বর ২০১৩ তারিখে, Published in The News Tribe on 11 July 2011, Retrieved on 7 August 2012